ফের মেট্রোয় আত্মহত্যার জের। দীর্ঘক্ষণ বিঘ্নিত থাকে মেট্রো পরিষেবা। আংশিকভাবে ময়দান থেকে দমদম পর্যন্ত মেট্রো চললেও, টালিগঞ্জ থেকে ময়দান পর্যন্ত পরিষেবা বিঘ্নিত হওয়ায় মেজাজ হারিয়ে গীতাঞ্জলি স্টেশনের প্যানেল রুমে ব্যাপক ভাঙচুর চালান যাত্রীরা।
 ওয়েব ডেস্ক: ফের মেট্রোয় আত্মহত্যার জের। দীর্ঘক্ষণ বিঘ্নিত থাকে মেট্রো পরিষেবা। আংশিকভাবে ময়দান থেকে দমদম পর্যন্ত মেট্রো চললেও, টালিগঞ্জ থেকে ময়দান পর্যন্ত পরিষেবা বিঘ্নিত হওয়ায় মেজাজ হারিয়ে গীতাঞ্জলি স্টেশনের প্যানেল রুমে ব্যাপক ভাঙচুর চালান যাত্রীরা। আজ সকালে রবীন্দ্র সরোবর স্টেশনে দমদমগামী ট্রেনের সামনে ঝাঁপ দিয়ে আত্মহত্যা করেন এক যুবক। এর জেরে প্রথমে টালিগঞ্জ থেকে ময়দান পর্যন্ত মেট্রো পরিষেবা বন্ধ থাকে। আংশিকভবে ময়দান থেকে দমদম পর্যন্ত মেট্রো পরিষেবা চালু ছিল। তবে অফিসের সবচেয়ে ব্যস্ত সময়ে আংশিক মেট্রো পরিষেবা বন্ধ থাকায় নাকাল হন যাত্রীরা। এভাবে জনজীবন নাকাল হওয়ায় গীতাঞ্জলী স্টেশনে প্যানেল রুম ভেঙ্গে দিল ক্ষুব্ধ যাত্রীরা।